પ્રેમ ભકિત બની શકે છે. પ્રેમ પ્રથમ પગલું છે ત્યારે ભકિતનું ફુલ ખીલે છે. જો તમારો પ્રેમ ગહન હોય તો બીજો વધારે વધારે અર્થપૂર્ણ થઇ જાય છે. તે એટલો અર્થપૂર્ણ થઇ જાય છે કે તમે એને ભગવાન કહેવા લાગો છો. આ જ કારણ છે કે મીરાં કૃષ્ણને પ્રભુ કહયા કરે છે. ના તો કૃષ્ણને જોઇ શકે છે કે ના મીરાં સિધ્ધ કરી શકે છે કે કૃષ્ણ કયાં છે પરંતુ મીરાં એને સિધ્ધ કરવા ઉત્સુક પણ નથી. મીરાંએ કૃષ્ણને પોતાનું પ્રેમ પાત્ર બનાવી દીધું છે.